Poslovni broj: 2 St-262/2018-11

	2	Poslovni broj: 2 St-262/2018-11


[bookmark: _GoBack]


REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

U  I M E  R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom JOŠKO PAPE j.d.o.o. za trgovinu, ugostiteljstvo i ribarstvo, Šibenik, Mate Leoni 36, OIB:05742683738, dana 27. kolovoza 2018.,

r i j e š i o  j e

I. 	Obustavlja se stečajni postupak nad dužnikom JOŠKO PAPE j.d.o.o. za trgovinu, ugostiteljstvo i ribarstvo, Šibenik, Mate Leoni 36, OIB:05742683738.

II.	Nalaže se Financijskoj agenciji da nakon pravomoćnosti ovog rješenja oslobodi sredstva u iznosu od 5.000,00 kn koja je zaplijenila sa računa dužnika JOŠKO PAPE j.d.o.o. za trgovinu, ugostiteljstvo i ribarstvo, Šibenik, Mate Leoni 36, OIB:05742683738.

Obrazloženje

	Nad uvodno označenom pravnom osobom Financijska agencija (nadalje FINA), RC Split, Podružnica Šibenik, 25. srpnja 2018. Trgovačkom sudu u Zadru, Stalnoj službi u Šibeniku, podnijela je prijedlog za otvaranje stečajnog postupka. 
Prijedlog je podnesen temeljem čl. 110. st. 1. Stečajnog zakona (Narodne novine broj 71/2015 i 104/2017; dalje SZ) jer je dužnik na dan 19. srpnja 2018. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 11.688,89 kn. 
Trgovački sud u Zadru je rješenjem poslovni broj St-262/2018-5 od 31. srpnja 2018.  pokrenuo prethodni postupak za otvaranje stečajnog postupka u odnosu na predmetnog dužnika, slijedom čega je za dan 24. kolovoza 2018. odredio ročište radi očitovanja o prijedlogu za otvaranje stečajnog postupka nad dužnikom kao i radi rasprave o pretpostavkama za otvaranje stečajnog postupka nad predmetnim dužnikom .  
Na navedeno ročite pristupio je zastupnik dužnik po zakonu Ivan Ljubić iz Šibenika, direktor, koji je u spis priložio potvrdu o blokadi računa i novčanih sredstava Financijske agencije za ovršenika tj. dužnika JOŠKO PAPE j.d.o.o. za trgovinu, ugostiteljstvo i ribarstvo, Šibenik, Mate Leoni 36, OIB:05742683738 iz koje proizlazi da na dan izdavanja potvrde (14. kolovoza 2018.) nepodmirene obveze u Očevidniku redoslijeda osnove za plaćanje istoga iznose 0,00 kn. 
Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 
Kako je temeljem potvrde FINA-e o blokadi računa i novčanih sredstava ovršenika od 14. kolovoza 2018. sud utvrdio da je dužnik postao sposoban za plaćanje, to je temeljem odredbe članka 128. stavka 9. SZ-a riješeno kao u izreci ovog rješenja pod točkom I.
Nadalje, Financijskoj agenciji naloženo je, da nakon pravomoćnosti ovog rješenja, a  sukladno odredbi čl. 112. st. 7. Stečajnog zakona oslobodi sredstva u iznosu od 5.000,00 kn koja je prethodno zaplijenila temeljem čl. 112. st. 1. Stečajnog zakona sa računa uvodno označenog dužnika.
U Zadru 27. kolovoza 2018.
					 	      
Za točnost otpravka – ovlaštena službenica 	                                                                   Sutkinja
Vedrana Knežević                                                                                              Ana Markač, v.r.


UPUTA O PRAVNOM LIJEKU:
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.







